Enigmatska udruga Orahovica

Enigmatska udruga Orahovica (kratica EUO), enigmatsko društvo iz Orahovice (Hrvatska), osnovano 6. VIII. 2005. godine, sa sjedištem u mjesnom šahovskom klubu.

Članstvo 
U trenutku osnivanja imalo je 20-ak, a koncem 2006. godine 40-ak članova i nekoliko počasnih (gradonačelnik Orahovice Josip Nemec, načelnik općine Zdenci Mato Barukčić, glavni urednici "Kvizorame" Boris Nazansky i "Feniksa" Pero Galogaža). Najviše je članova iz Orahovice, ali ih ima i iz Crnca, Črnkovaca, Donjeg Miholjca, Duge Međe, Duzluka, Feričanaca, Osijeka, Požege, Slatine, Virovitice te Orašja u BiH.

Planovi 
Prema usvojenom planu rada EUO će razvi(ja)ti žive enigmatske aktivnosti u Orahovici i okolici i omasoviti svoje članstvo, učestvovaće u svim enigmatskim manifestacijama u Hrvatskoj i u susjednim zemljama, objavljivaće svoj list i bilten, a za godinu 2006. planirana je i organizacija državnog prvenstva u sastavljanju i rješavanju zagonetaka.

Rukovodstvo 
Društvom rukovodi Izvršni odbor (IO) u sastavu: predsjednik Pavo Marko (bivši višegodišnji načelnik Općine Crnac), dopredsjednik Dragan Nekić, tajnik Stjepan Varaždinac (obojica aktivni sastavljači zagonetaka), rizničar Zvjezdan Grandić, članovi IO Josip Dubrović iz Osijeka, Miroslav Tot i Mario Vučković. Društvo ima i Nadzorni odbor (NO) u sastavu: Josip Molnar (predsjednik), Ivica Kramarić i Sandro Bartolić (članovi).

Aktivnosti 
Od datuma osnivanja do kraja 2006. godine EUO aktivno je učestvovao na svim važnijim takmičenjima u Hrvatskoj:
 Zagorje Open 2005. (Tuheljske Toplice, 26-28. VIII. 2005) - Pavo Marko, Stjepan Varaždinac, Sandro Bartolović
 21. SOZAH (Čakovec, 12-14. XI. 2005) - Pavo Marko, Stjepan Varaždinac, Josip Dubrović, Nedjeljko Nedić
 Enigmatski vlak Zagreb-Split (20-22. V. 2006) - Pavo Marko, Stjepan Varaždinac, Josip Dubrović
 Zagorje Open 2006. (Tuheljske Toplice, 25-27. VIII. 2006) - Pavo Marko, Stjepan Varaždinac, Sandro Bartolović, Goran Jovanović (gost Udruge kao pobjednik školskog takmičenja provedenog u organizaciji EUO)

EUO želi privući što više mladih članova pa zato organizuje enigmatska takmičenja po školama na području Grada Orahovice i susjednih opština, a pobjednike tih takmičenja vodi na neko od enigmatskih takmičenja u Hrvatskoj.

22. SOZAH 
Od 27. do 29. oktobra 2006. EUO uspješno je organizovao 22. SOZAH u orahovačkom hotelu "Dukat".

Izdavaštvo 
 EUO ima svoj amblem (vidi plakat!) kružnog obliku. U vanjskom kružnom prstenu piše naziv udruge, dok se u unutrašnjem krugu nalazi lik križaljke, a u njegovoj sredini četverostruko bijelo polje, u kome se u većem slovu "O" nalazi manje slovo "E", što je jednostavan rebus s rješenjem EUO ("E" u "O"). Amblem se nalazi i na žigu udruge, a za 22. SOZAH ga je Keramička industrija Orahovica (KIO) odštampala u većem broju primjeraka na bijeloj keramičkoj ploči veličine 20 x 25 cm. Iznad amblema pisalo je "22. SOZAH", a ispod njega "ORAHOVICA / 27.-29. listopada 2006."
 Udruga je izradila i članske karte za redovne i počasne članove.
 Za 22. SOZAH pripremljen je i prvi broj "Biltena" na 9 stranica formata A-4, kao i plakat koji je bio istaknut na više mjesta u gradu.

Enigmatske organizacije
Enigmatika u Hrvatskoj
Hrvatske udruge
Orahovica